ధనరే పాస్కల్

ధనరే పాస్కల్ జన్యా  మహారాష్ట్ర రాష్ట్రానికి చెందిన రాజకీయ నాయకుడు. ఆయన 2014 మహారాష్ట్ర ఎన్నికలలో దహను శాసనసభ నియోజకవర్గం నుండి ఎమ్మెల్యేగా ఎన్నికయ్యాడు. దహను నుంచి ఎన్నికైన తొలి బీజేపీ ఎమ్మెల్యే ఆయనే. 
రాజకీయ జీవితం
ధనరే పాస్కల్ జన్యా భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2014 శాసనసభ ఎన్నికలలో దహను శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి సీపీఎం అభ్యర్థి బార్క్యా మంగత్ పై 16,700 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2019 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి సీపీఎం అభ్యర్థి వినోద్ భివా నికోల్ పై 4,707 ఓట్ల తేడాతో ఓడిపోయాడు.
మరణం
ధనరే పాస్కల్ జన్యాకు కరోనా సోకి ఆ తర్వాత ఆరోగ్యం క్షిణించడంతో గుజరాత్ రాష్ట్రంలోని, వాపిలోని రెయిన్‌బో ఆస్పత్రికి తరలించగా చికిత్స తీసుకొని అనంతరం ముంబైలోని నానావతి ఆసుపత్రిలో  చికిత్స పొందుతూ 2021 ఏప్రిల్ 12న మరణించాడు. ఆయనకు భార్య, ఇద్దరు కుమార్తెలు, ఒక కుమారుడు ఉన్నారు. 
 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2014 మహారాష్ట్ర శాసనసభ్యులు
వర్గం:భారతీయ జనతా పార్టీ రాజకీయ నాయకులు